Publication: Magyar Közlöny
Issue: MK-2008-24 (Year: 2008, Number: 24)
Era: 2004-2010
Section: (1) bekezdése, valamint a központi államigazgatási szervekrõl, valamint a Kormány tagjai és az államtitkárok jogállásáról szóló 2006. évi LVII. törvény 65. § (2) bekezdésében foglalt felhatalmazás alapján – a miniszterelnök
Paragraph Index: 37

13. Az SzMSz Második rész a „III. A kabinetfõnök közvetlen irányítása alá tartozó szervezeti egységek” fejezet „1. Miniszteri Kabinet” alfejezet helyébe az alábbi szövegrész kerül: „1. A Miniszteri Kabinet A Miniszteri Kabinet a kabinetfõnök vezetésével mûködõ önálló szervezeti egység, amely feladatait a Miniszteri Titkárságon, Kabinetfõnöki Koordinációs Titkárságon, Társadalmi és Civil Kapcsolatok Titkárságán és a Statisztikai Osztályon, valamint a Kabinetirodán, továbbá a jelen fejezet 2–4. pontjaiban felsorolt fõosztályokon keresztül látja el. 1.1. A Miniszteri Titkárság A Miniszteri Titkárság a kabinetfõnök közvetlen irányítása mellett ellátja a titkárságra érkezõ iratok ügykezelését és döntésre elõkészítését, valamint közremûködik a miniszter programjainak szervezésében. 1.2. Kabinetfõnöki Koordinációs Titkárság 1.2.1. A Kabinetfõnöki Koordinációs Titkárság a kabinetfõnök közvetlen irányítása mellett az Elsõ Rész III. fejezet 3. alfejezetében foglalt általános titkársági feladatokon túl ellátja a 2008. évben megrendezésre kerülõ Magyar Reneszánsz Év rendezvényszervezési feladatainak koordinálását. 1.2.2. Közremûködik a belsõ államtitkári és a miniszteri, valamint a titkárságvezetõi értekezletek szervezésében. Továbbá koordinálja az ágazati és belsõ informatikai fejlesztésekkel kapcsolatos stratégiai jellegû minisztériumi döntések elõkészítését. 1.2.3. Koordinálja a Kabinetfõnök közvetlen felügyelete alá tartozó szervezeti egységek egységes szakmai álláspontjának kialakítását a minisztérium belsõ anyagainak véleményezése során. 1.3. Társadalmi és Civil Kapcsolatok Titkársága 1.3.1. A Társadalmi és Civil Kapcsolatok Titkársága a kabinetfõnök közvetlen irányítása mellett a jogszabályokban rögzített feltételeknek megfelelõen elõkészíti és koordinálja a pártokkal, az oktatási és a kulturális területen érdekelt társadalmi és civil szervezetekkel, tanácsadó testületekkel, kormányzati hivatalokkal és minisztériumokkal folytatott döntés-elõkészítõ tárgyalásokat. 1.3.2. Ellátja az OKM képviseletét az országos érdekegyeztetés rendszerében, valamint a társadalmi és civil fórumokon. 1.3.3. Koordinálja a lobbitevékenységrõl szóló 2006. évi XLIX. törvény hatálya alá tartozó minisztériumi feladatokat, az erre vonatkozó külön utasítás rendelkezései szerint. 1.4. Statisztikai Osztály A Statisztikai Osztály a kabinetfõnök közvetlen irányítása mellett ellátja az ágazati statisztikai rendszer mûködtetésével kapcsolatos tárcafeladatokat. 1.4.1. Megszervezi és végrehajtja az Országos Statisztikai Adatgyûjtési Programnak megfelelõ adatgyûjtéseket, adatellenõrzést, feldolgozást és adatszolgáltatást, összeállítja, megszerkeszti az adatgyûjtésekrõl szóló statisztikai tájékoztatókat, mûködteti az OKM statisztikai nyilvántartásait, koordinálja és végzi a nemzetközi statisztikai adatszolgáltatásokat. 1.4.2. Az ágazati statisztika fejlesztése körében karbantartja a statisztikai kérdõíveket, valamint a statisztikai fogalomrendszereket, összefogja a statisztikák harmonizációját és nemzetközileg összehasonlítható indikátorok fejlesztését célzó hazai programokat. 2008/24. szám 1.5. Kabinetiroda A Kabinetiroda feladata a miniszter szakmai és politikai munkájának támogatása, melyet a Parlamenti Csoporton, és a Sajtóirodán keresztül lát el. Parlamenti Csoport 1.5.1. A Parlamenti Csoport segíti a miniszter és az államtitkár parlamenti munkáját. Ennek érdekében elõkészíti az OKM-et érintõ interpellációk és kérdések megválaszolását, a parlamenti tárgyalás szakaszában gondozza az OKM által az Országgyûléshez benyújtott jogszabálytervezeteket. Koordinálja a tárca szakértõinek részvételét az Országgyûlés plenáris és bizottsági ülésein, az ott elhangzottakról jelentéseket és elemzéseket készít. 1.5.2. Kapcsolatot tart az országgyûlési képviselõkkel, parlamenti frakciókkal, az illetékes parlamenti bizottságokkal, az Országgyûlés Hivatalával, illetve más tárcák és kormányhivatalok parlamenti csoportjaival. Sajtóiroda 1.5.3. A Sajtóiroda feladata a közvélemény folyamatos és pontos tájékoztatása az OKM tevékenységérõl, illetve egyes szakkérdésekben hivatalos álláspontjáról. Ennek érdekében elõkészíti a miniszter és más minisztériumi vezetõk nyilvános programjait, szervezi az OKM sajtótájékoztatóit, ellátja az OKM hivatalos honlapjának és a www.kultura.hu portálnak az üzemeltetését és tartalmi feltöltését. 1.5.4. A Sajtóiroda az egységes kormányzati kommunikáció érdekében szervezi az együttmûködést a Miniszterelnöki Hivatal kormányzati kommunikációért felelõs államtitkára irányítása alá tartozó szervezeti egységekkel. 1.5.5. A Sajtóiroda ellátja az OKM által közzéteendõ adatok meghatározásáról, illetve a közzététel módjáról szóló szabályzat szerinti „adatközlõ” számára elõírt feladatokat. 1.6. Kormányzati Koordinátor Titkársága A Kormányzati Koordinátor Titkársága a Pécs 2010. Európa Kulturális Fõvárosa program tárcaközi koordinációjával kapcsolatos feladatok ellátásáért felelõs szervezeti egység. 1.6.1. Feladatai ellátása során a kormányzati koordinátor, kezdeményezéssel, ajánlással és javaslattal fordulhat a miniszterhez a Pécs 2010 programmal kapcsolatosan, továbbá a jogszabályokban rögzített feltételeknek megfelelõen elõkészíti és koordinálja a kulturális kormányzati, illetve a pécsi érdekeket a projekt során. 1.6.2. Szükség esetén ellátja az OKM képviseletét a szakmapolitikai egyeztetések során. Tanácsadó testületekkel, kormányzati hivatalokkal és minisztériumokkal folytat döntés-elõkészítõ tárgyalásokat. 1.6.3. A Németországi Magyar Kulturális Évad feladatkörének ellátása is a kormányzati koordinátor titkárságán, a szervezeti egység részeként történik.”

Source: https://magyarkozlony.hu/hivatalos-lapok/03377107eb74c9dbe5cef12bcc174725d84ed937/dokumentumok/f59498303b62edd99d0181fac911f72536311a34/letoltes